અગાઉ ભીર લોકસભા મતવિસ્તાર તરીકે ઓળખાતી આ કૉન્સ્ટિટયુઅન્સી હાલ ભલે મહારાષ્ટ્રનો એક મતવિસ્તાર હોય, પરંતુ ૧૯૫૧માં એની રચના તત્કાલીન હૈદરાબાદ રાજ્યના ૨૫ પૈકીના એક મતવિસ્તાર તરીકે થઈ હતી. BJPના ગોપીનાથ મુંડે અહીંથી બીજી વખત ચૂંટાવા માટે લડી રહ્યા છે. ૨૦૦૯ની સંસદીય ચૂંટણીમાં તેમને અહીંથી ૫૧.૫૮ ટકા મત મળ્યા હતા. તેમણે NCPના રમેશ કોકાટેને મોટા માર્જિનથી હરાવ્યા હતા. ૧૯૫૧થી અત્યાર સુધીમાં અહીં યોજાયેલી ૧૫ લોકસભા-ચૂંટણીમાંથી છ વખત કૉન્ગ્રેસના ઉમેદવારો વિજયી થયા છે. આ વખતે એનસીપીના સુરેશ ઘસ ગોપીનાથ મુંડેને બરાબરની ટક્કર આપી રહ્યા છે. જોકે મહારાષ્ટ્ર નવનિર્માણ સેનાએ મુંડેને ટેકો જાહેર કરવાને લીધે BJPના નેતા માટે બીડમાં જીતવાનું પ્રમાણમાં આસાન થઈ ગયું હોય એમ લાગે છે.